স্বামী অত্যাচার করেন। পুলিশে অভিযোগ জানিয়ে কোনও লাভ হচ্ছে না। তাই এ বার নিজের দাবি ভিডিওতে প্রকাশ করলেন মুম্বইয়ের খার এলাকার এক মহিলা। ঘটনাটি প্রকাশ্যে আসার পর মুম্বই পুলিশ জানিয়েছে তারা বিষয়টি খতিয়ে দেখছে। তদন্তের পর প্রয়োজনীয় ব্যবস্থা নেওয়া হবে বলেও জানিয়েছে পুলিশ। রবিবার মহিলার ভিডিওটি টুইটারে পোস্ট করেছেন ছবি নির্মাতা অশোক পণ্ডিত। পোস্টটিতে দেখা গিয়েছে, মুম্বইয়ের খার এলাকার বাসিন্দা ওই মহিলা কাঁদতে কাঁদতে সাহায্য চাইছেন। বলছেন,  ‘‘আমি মানসিক ও শারীরিক ভাবে স্বামীর কাছ থেকে নির্যাতিত হচ্ছেন। বহু বছর ধরে স্বামী অত্যাচার করছেন।’’ শুধু সন্তানদের মুখ চেয়ে এই সম্পর্ক ধরে রেখেছেন বলেও জানিয়েছেন ওই মহিলা। স্বামীর বিরুদ্ধে দু’টি এফআইআর করেছেন ওই মহিলা। যদিও তাঁর দাবি, অটোমোবাইল ব্যবসায়ী ওই ব্যক্তির বিরুদ্ধে পুলিশ কোনও ব্যবস্থা নিচ্ছে না। ভিডিওতে অভিযোগকারিণীকে বলতে শোনা গিয়েছে, দয়া করে আমাকে সাহায্য করুন। স্বামী মানসিক নির্যাতন করে আমাকে মেরে ফেলতে চাইছে। Cry of a women goes unheard with #KharPoliceStation. @MumbaiPolice @CPMumbaiPolice. Please do the needful immediately before something untoward happens. #BetibachaoBetiPadao. pic.twitter.com/9DK5Bn1nJz